
A V I Z

asupra proiectului de Lege privind aprobarea Ordonanţei de urgenţă a Guvernului nr.176/2000 pentru modificarea art.4 din Ordonanţa Guvernului nr.72/2000 privind stabilirea unor forme de sprijin financiar pentru unităţile de cult cu venituri mici sau fără venituri aparţinând cultelor religioase din România.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi adoptare, în procedură de urgenţă, cu proiectul de  Lege privind aprobarea Ordonanţei de urgenţă a Guvernului nr.176/2000 pentru modificarea art.4 din Ordonanţa Guvernului nr.72/2000 privind stabilirea unor forme de sprijin financiar pentru unităţile de cult cu venituri mici sau fără venituri aparţinând cultelor religioase din România, trimis cu adresa nr.566 din 30 octombrie 2000, înregistrată sub nr.1144/XVIII/11 din 30 octombrie 2000.



Potrivit prevederilor art.57 din Regulamentul Camerei Deputaţilor, comisia a dezbătut proiectul de lege  menţionat mai sus în şedinţa din  16  ianuarie 2001.



Cu această ocazie, membrii  comisiei au examinat expunerea de motive la proiectul de lege, nota de fundamentare prin care se justifică modificarea art.4 din Ordonanţa de urgenţă a Guvernului nr.176/2000, precum şi avizul Consiliului Legislativ nr.1197/18 octombrie 2000.



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege în forma prezentată.



În raport de obiectul şi conţinutul său, proiectul de lege face parte din categoria legilor ordinare.

